Jannée loss
Jannée loss on loss Belgias Namuri provintsis Ciney vallas. Keskajal oli siin väikelinnus. See ehitati 1630. aastal ümber ning pole teada, kas varasemast linnusest säilis midagi uue ehitise sees. 19. sajandi alguses lisati lossi nurkadesse tornid, lossi ümber rajati inglise park. Esimese maailmasõja ajal oli lossis Saksa hospital, Teise maailmasõja ajal aga Briti hospital.